钦定古今图书集成/理学汇编/文学典/第096卷 > 刘顺
## 钦定古今图书集成/理学汇编/文学典/第096卷 > 刘顺

按《陕西通志》：“顺字孝夫，富平人。天资英慧，少家贫，尝
灌园养母，遇方士授以《易》，遂大有文名。构文时，以木
画地，代纸笔焉，岁不给。尝负米同官山中，值县尹索
诸士子章，莫应也，乃授粲于顺，援笔立成。尹奇之，督
学者列高等，荐于乡。景泰时，为夏县知县，衣犹不掩
膝，道义朴直，卓有躬行君子之风。”